CELEX: 32022D0628
Language: el
Date: 2022-04-13 00:00:00
Title: Απόφαση (ΚΕΠΠΑ) 2022/628 του Συμβουλίου της 13ης Απριλίου 2022 για την τροποποίηση της απόφασης (ΚΕΠΠΑ) 2022/266 σχετικά με περιοριστικά μέτρα σε απάντηση της αναγνώρισης των εκτός κυβερνητικού ελέγχου περιοχών των περιφερειών Ντονέτσκ και Λουχάνσκ της Ουκρανίας και της διαταγής ανάπτυξης ρωσικών ένοπλων δυνάμεων στις εν λόγω περιοχές

13.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 116/8
               
            
         ΑΠΟΦΑΣΗ (ΚΕΠΠΑ) 2022/628 ΤΟΥ ΣΥΜΒΟΥΛΙΟΥ
         της 13ης Απριλίου 2022
         για την τροποποίηση της απόφασης (ΚΕΠΠΑ) 2022/266 σχετικά με περιοριστικά μέτρα σε απάντηση της αναγνώρισης των εκτός κυβερνητικού ελέγχου περιοχών των περιφερειών Ντονέτσκ και Λουχάνσκ της Ουκρανίας και της διαταγής ανάπτυξης ρωσικών ένοπλων δυνάμεων στις εν λόγω περιοχές
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 23 Φεβρουαρίου 2022, το Συμβούλιο εξέδωσε την απόφαση (ΚΕΠΠΑ) 2022/266 (1).
                  
               
                     (2)
                  
                  
                     Στις 24 Φεβρουαρίου 2022, ο Πρόεδρος της Ρωσικής Ομοσπονδίας ανήγγειλε τη διεξαγωγή στρατιωτικής επιχείρησης στην Ουκρανία και οι ρωσικές ένοπλες δυνάμεις εξαπέλυσαν επίθεση εναντίον της Ουκρανίας.
                  
               
                     (3)
                  
                  
                     Με τις παράνομες στρατιωτικές της ενέργειες, η Ρωσία παραβιάζει κατάφωρα την εδαφική ακεραιότητα, την κυριαρχία και την ανεξαρτησία της Ουκρανίας, καθώς και το διεθνές δίκαιο και τις αρχές του Χάρτη των Ηνωμένων Εθνών.
                  
               
                     (4)
                  
                  
                     Λόγω της ανθρωπιστικής κρίσης που προέκυψε από την απρόκλητη εισβολή των ενόπλων δυνάμεων της Ρωσικής Ομοσπονδίας στην Ουκρανία, το Συμβούλιο θεωρεί ότι, σύμφωνα με το διεθνές ανθρωπιστικό δίκαιο, θα πρέπει να συνεχιστεί στην Ουκρανία, καθώς και στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας, η βάσει αρχών ανθρωπιστική δράση από αμερόληπτους ανθρωπιστικούς φορείς για την αντιμετώπιση των ανθρωπιστικών αναγκών του ουκρανικού άμαχου πληθυσμού.
                  
               
                     (5)
                  
                  
                     Ως εκ τούτου, το Συμβούλιο θεωρεί ότι ορισμένες σαφώς καθορισμένες κατηγορίες φορέων, προσώπων, οντοτήτων, οργανώσεων και οργανισμών θα πρέπει να εξαιρεθούν από τους περιορισμούς στο εμπόριο αγαθών και τεχνολογίας προς χρήση σε ορισμένους τομείς, στην παροχή ορισμένων υπηρεσιών και βοήθειας που σχετίζονται με τα εν λόγω αγαθά και τεχνολογία, και στην παροχή υπηρεσιών που συνδέονται με υποδομές σε ορισμένους τομείς, όταν αυτό είναι αναγκαίο για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας.
                  
               
                     (6)
                  
                  
                     Επιπλέον, και για τον ίδιο σκοπό, το Συμβούλιο θεωρεί επίσης ότι θα πρέπει να θεσπιστεί μηχανισμός παρέκκλισης για τις ανθρωπιστικές δραστηριότητες που δεν καλύπτονται από την προαναφερόμενη εξαίρεση.
                  
               
                     (7)
                  
                  
                     Η απόφαση (ΚΕΠΠΑ) 2022/266 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2022/266 τροποποιείται ως εξής:
            
                        1)
                     
                     
                        στο άρθρο 6 παρεμβάλλονται οι ακόλουθες παράγραφοι:
                        
                           «2α.   Οι απαγορεύσεις των παραγράφων 1 και 2 δεν εφαρμόζονται:
                           
                                       α)
                                    
                                    
                                       σε δημόσιους φορείς ή νομικά πρόσωπα, οντότητες ή φορείς που λαμβάνουν δημόσια χρηματοδότηση από την Ένωση ή κράτη μέλη της, υπό την προϋπόθεση ότι τα αγαθά, η τεχνολογία, οι υπηρεσίες και η βοήθεια που αναφέρονται στις παραγράφους 1 και 2 είναι αναγκαία για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας·
                                    
                                 
                                       β)
                                    
                                    
                                       σε οργανώσεις και οργανισμούς που αξιολογούνται από την Ένωση βάσει πυλώνων και με τους οποίους η Ένωση έχει υπογράψει χρηματοδοτική συμφωνία-πλαίσιο εταιρικής σχέσης βάσει της οποίας οι οργανώσεις και οι οργανισμοί ενεργούν ως εταίροι ανθρωπιστικής βοήθειας της Ένωσης, υπό την προϋπόθεση ότι τα αγαθά, η τεχνολογία, οι υπηρεσίες και η βοήθεια που αναφέρονται στις παραγράφους 1 και 2 είναι αναγκαία για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας·
                                    
                                 
                                       γ)
                                    
                                    
                                       σε οργανώσεις και οργανισμούς στους οποίους η Ένωση χορήγησε το πιστοποιητικό ανθρωπιστικής εταιρικής σχέσης ή οι οποίοι έχουν πιστοποιηθεί ή αναγνωριστεί από κράτος μέλος σύμφωνα με τις εθνικές διαδικασίες, υπό την προϋπόθεση ότι τα αγαθά, η τεχνολογία, οι υπηρεσίες και η βοήθεια που αναφέρονται στις παραγράφους 1 και 2 είναι αναγκαία για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας· ή
                                    
                                 
                                       δ)
                                    
                                    
                                       σε ειδικούς οργανισμούς των κρατών μελών, υπό την προϋπόθεση ότι τα αγαθά, η τεχνολογία, οι υπηρεσίες και η βοήθεια που αναφέρονται στις παραγράφους 1 και 2 είναι αναγκαία για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας.
                                    
                                 
                        
                           2β.   Σε περιπτώσεις που δεν καλύπτονται από την παράγραφο 2α του παρόντος άρθρου και κατά παρέκκλιση από τις παραγράφους 1 και 2, οι αρμόδιες αρχές κράτους μέλους μπορούν να χορηγούν ειδικές ή γενικές άδειες, υπό γενικούς και ειδικούς όρους και προϋποθέσεις που κρίνουν ενδεδειγμένους, για την πώληση, προμήθεια, μεταφορά ή εξαγωγή αγαθών ή τεχνολογιών που αναφέρονται στην παράγραφο 1 και για την παροχή υπηρεσιών και βοήθειας που αναφέρεται στο άρθρο 2, αφού διαπιστώσουν ότι τα εν λόγω αγαθά, τεχνολογία, υπηρεσίες και βοήθεια είναι αναγκαία για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας.
                           Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί βάσει της παρούσας παραγράφου, εντός δύο εβδομάδων από τη χορήγηση της άδειας.»,
                        
                     
                  
                        2)
                     
                     
                        στο άρθρο 7 παρεμβάλλονται οι ακόλουθες παράγραφοι:
                        
                           «1α.   Οι απαγορεύσεις της παραγράφου 1 δεν εφαρμόζονται:
                           
                                       α)
                                    
                                    
                                       σε δημόσιους φορείς ή νομικά πρόσωπα, οντότητες ή φορείς που λαμβάνουν δημόσια χρηματοδότηση από την Ένωση ή κράτη μέλη της, υπό την προϋπόθεση ότι η βοήθεια και οι υπηρεσίες που αναφέρονται στην παράγραφο 1 είναι αναγκαίες για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας·
                                    
                                 
                                       β)
                                    
                                    
                                       σε οργανώσεις και οργανισμούς που αξιολογούνται από την Ένωση βάσει πυλώνων και με τους οποίους η Ένωση έχει υπογράψει χρηματοδοτική συμφωνία-πλαίσιο εταιρικής σχέσης βάσει της οποίας οι οργανώσεις και οι οργανισμοί ενεργούν ως εταίροι ανθρωπιστικής βοήθειας της Ένωσης, υπό την προϋπόθεση ότι η βοήθεια και οι υπηρεσίες που αναφέρονται στην παράγραφο 1 είναι αναγκαίες για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας·
                                    
                                 
                                       γ)
                                    
                                    
                                       σε οργανώσεις και οργανισμούς στις οποίες η Ένωση χορήγησε το πιστοποιητικό ανθρωπιστικής εταιρικής σχέσης ή οι οποίες έχουν πιστοποιηθεί ή αναγνωριστεί από κράτος μέλος σύμφωνα με τις εθνικές διαδικασίες, υπό την προϋπόθεση ότι η βοήθεια και οι υπηρεσίες που αναφέρονται στην παράγραφο 1 είναι αναγκαίες για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας· ή
                                    
                                 
                                       δ)
                                    
                                    
                                       σε ειδικούς οργανισμούς των κρατών μελών, υπό την προϋπόθεση ότι η βοήθεια και οι υπηρεσίες που αναφέρονται στην παράγραφο 1 είναι αναγκαίες για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας.
                                    
                                 
                        
                           1β.   Σε περιπτώσεις που δεν καλύπτονται από την παράγραφο 1α και κατά παρέκκλιση από την παράγραφο 1, οι αρμόδιες αρχές κράτους μέλους μπορούν να χορηγούν γενικές ή ειδικές άδειες, υπό γενικούς και ειδικούς όρους και προϋποθέσεις που κρίνουν ενδεδειγμένους, για την παροχή της βοήθειας και των υπηρεσιών που αναφέρονται στο άρθρο 1, αφού διαπιστώσουν ότι οι εν λόγω βοήθεια και υπηρεσίες είναι αναγκαίες για αποκλειστικά ανθρωπιστικούς σκοπούς στις εκτός κυβερνητικού ελέγχου περιοχές των περιφερειών Ντονέτσκ και Λουχάνσκ της Ουκρανίας.
                           Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί βάσει της παρούσας παραγράφου, εντός δύο εβδομάδων από τη χορήγηση της άδειας.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 13 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση (ΚΕΠΠΑ) 2022/266 του Συμβουλίου της 23ης Φεβρουαρίου 2022 σχετικά με περιοριστικά μέτρα σε απάντηση της αναγνώρισης των εκτός κυβερνητικού ελέγχου περιοχών των περιφερειών Ντονέτσκ και Λουχάνσκ της Ουκρανίας και της διαταγής ανάπτυξης ρωσικών ένοπλων δυνάμεων στις εν λόγω περιοχές (ΕΕ L 42I της 23.2.2022, σ. 109).